जितेंद्र सिंह शंटी

जीवनी 
जितेंद्र सिंह शंटी ने 1996 में शहीद भगत सिंह सेवा दल की स्थापना की। उन्होंने राजनीति में अपना करियर दिल्ली के झिलमिल वार्ड से एक स्वतंत्र पार्षद के रूप में शुरू किया। हालाँकि, वह 2008 में भाजपा का हिस्सा बन गए और पूर्वी नगर निगम के झिलमिल वार्ड से पार्षद का चुनाव लड़ा और चुनाव जीते। उन्होंने 2013 में अपना पहला दिल्ली विधानसभा चुनाव लड़ा,और शाहदरा विधानसभा निर्वाचन क्षेत्र, दिल्ली से 45,364 वोटों से जीत हासिल की।

सितंबर 2014 में, एक अज्ञात बंदूकधारी ने उन पर गोली चलाई लेकिन वह चूक गई। शंटी पर इससे पहले कथित तौर पर 2013 और 2007 में दो बार हमला किया गया था। यह घटना दिल्ली के विवेक विहार स्थित उनके आवास पर हुई। दिसंबर 2018 में, शंटी ने अभिनेता नसीरुद्दीन शाह के खिलाफ उनके उस बयान के लिए एफआईआर दर्ज की, जिसमें उन्होंने कहा था कि वह भारत में अपने बच्चों की सुरक्षा को लेकर चिंतित हैं। 2021 में, जितेंद्र सिंह शंटी को कोविड-19 विश्वमारी के दौरान उनकी सेवाओं के लिए भारत का प्रतिष्ठित पुरस्कार पद्म श्री मिला। जितेंद्र सिंह शंटी ने अपना पद्मश्री पुरस्कार साथी फ्रंटलाइन कार्यकर्ताओं को समर्पित किया।

 सन्दर्भ